Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14820

2. Megjegyzés. - Elvben az adásokat venni köteles állomások számát, az operatív követelményeknek megfelelően, a lehetséges minimumon kell tartani. 5.2.3.1.2.1 PANS. - Az adás vételét lehetőleg közvetlenül azután kell nyugtázni, miután azon állomás, amelyiknek a közleményt továbbították nyugtázta azt. 5.2.3.1.2.2 PANS. - A vett adást úgy kell nyugtázni, hogy a közleményt vevő állomás leadja a saját rádió- hívójelét, amelyet a ROGER szó követ - ha szükségesnek ítélik -, valamint annak az állomásnak a hívójelét, amelyik a közleményt leadta. 5.2.3.1.2.3 PANS. - Ha az adás vételét egy percen belül nem nyugtázzák, akkor annak az állomásnak kell azt továbbítania, amelyik vette a légijárműtől a közleményt, általában a légiforgalmi állandóhelyű 2007/70/II. szám szolgálaton keresztül, annak/azoknak/ az állomás(ok)nak, amely(ek) nem nyugtázta/nyugtázták/ az adás vételét. 5.2.3.1.2.3.1 PANS. - Ha rendkívüli körülmények között szükség van rá, hogy az adást a levegő-föld csatornákon keresztül továbbítsák, akkor lehetőség szerint az 5.2.2.3.4 pont előírásait kell betartani. 5.2.3.1.2.4 PANS. - Ha a továbbítás a légiforgalmi állandóhelyű távközlési hálózaton keresztül történt, akkor a közleményeket az érintett hálózati állomás(ok)nak kell megcímezni. 5.2.3.1.2.5 PANS. - Az(ok)nak az állomás(ok)nak, amely(ek) részére a közleményeket továbbították, el kell, hogy végezze/végezzék/ a közlemények helyi szétosztását, ugyanolyan módon, mintha a közleményeket közvetlenül a légijárművektől kapta/kapták/ volna a levegő-föld csatornán. 5.2.3.1.2.6 Az a légiforgalmi állomás, amelyik egy repülésben lévő légijárműről leadott légijelentést (AIREP), vagy meteorológiai tájékoztatást tartalmazó közleményt vesz, köteles késedelem nélkül továbbítani: 1) az állomással kapcsolatban álló légiforgalmi szolgálati egységnek és meteorológiai hivatalnak; 2) az érintett légijármű járatójának, vagy képviselőjének, ha az adott járató kifejezetten kérte, hogy az ilyen közleményeket megkapja. 5.2.3.1.3 PANS. - Az 5.2.3.1.2 pont előírásait, ha ez megvalósítható, a nem-hálózati üzemelés esetén is alkalmazni kell. 5.2.3.1.4 Ajánlás. - Ha egy légiforgalmi állomás egy repülésben lévő légijárműnek címzett közleményt vesz, olyat, amelynek a közlemény címzésében ez a címzés szintén szerepel, és ha ez az állomás nem képes összeköttetést létesíteni azzal a légijárművel, amelyiknek a közleményt címezték, akkor a közleményt lehetőség szerint továbbítsa az útvonalon található azon légiforgalmi állomások számára, amelyek feltételezhetően összeköttetést tudnak létesíteni a légijárművel. Megjegyzés. - Ez nem zárja ki a közleményt továbbító állomás részéről, hogy a címzett légijárműnek leadja az eredeti közleményt, ha a későbbiek során a továbbító állomás mégis összeköttetést tud teremteni az adott légijárművel. 5.2.3.1.4.1 Ajánlás. - Ha a légiforgalmi állomás, amelynek a közleményt címezték, nem tudja továbbítani a közleményt az 5.2.3.1.4 pont előírásai szerint, akkor erről lehetőleg értesítse a közleményt feladó állomást. 5.2.3.1.4.2 A közleményt továbbító légiforgalmi állomásnak helyesbítenie kell a közlemény címzését oly módon, hogy a saját helység jelölése helyére annak a légiforgalmi állomásnak a helység jelölését írja, amelyiknek a közlemény továbbításra került. 5.2.3.2 Az ATS (Légiforgalmi Szolgálatok) közlemények továbbítása légijárművek számára 5.2.3.2.1 PANS. - Ha a légijárműnek egy ATS közleményt nem lehet kézbesíteni az ATS által meghatározott időn belül, akkor a légiforgalmi állomásnak értesítenie kell a közlemény feladóját. Ezután nem kell további intézkedést tennie ezzel a közleménnyel kapcsolatban, hacsak az ATS erre kifejezetten utasítást nem ad. 5.2.3.2.2 PANS. - Ha egy ATS közlemény kézbesítése bizonytalan, mert nem lehetséges egy közlemény vételének nyugtázását biztosítani, akkor a légiforgalmi állomásnak azt kell feltételeznie, hogy a légijármű nem vette a közleményt, és a közlemény feladóját azonnal értesítenie kell arról, hogy bár a közleményt továbbította, de azt nem nyugtázták. 2007/70/II. szám 5.2.3.2.3 PANS. - Az a légiforgalmi állomás, amely átvette a közleményt az ATS-től, nem ruházhatja át a közleménynek légijármű számára történő kézbesítése felelősséget egy másik állomásra. Jóllehet, összeköttetési nehézségek esetén, ha erre felkérik őket, más állomásoknak is segítséget kell nyújtaniuk a közleménynek a légijármű részére történő közvetítésében. Ebben az esetben annak az állomásnak, amelyik a közleményt az ATS-től átvette, lehetőleg késedelem nélkül egyértelmű megerősítést kell beszereznie arról, hogy a légjármű hibátlanul nyugtázta a közleményt. 5.2.3.3 A levegő-föld közlemény-váltások rögzítése távgépírón 5.2.3.3.1 PANS. - Távgépírón történő rögzítés során az alábbi eljárást kell alkalmazni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes